ΚΑΝΟΝΙΣΜΟΣ (ΕΚ) αριθ. 773/96 ΤΗΣ ΕΠΙΤΡΟΠΗΣ της 26ης Απριλίου 1996 περί ειδικών μέτρων παρέκκλισης από τον κανονισμό (ΕΟΚ) αριθ. 3665/87, από τον κανονισμό (ΕΟΚ) αριθ. 3719/88 και από τον κανονισμό (ΕΟΚ) αριθ. 1964/82 στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 805/68 του Συμβουλίου, της 27ης Ιουνίου 1968, περί κοινής οργάνωσης αγοράς στον τομέα του βοείου κρέατος (1), όπως τροποποιήθηκε για τελευταία φορά από τον κανονισμό (ΕΚ) αριθ. 2417/95 της Επιτροπής (2), και ιδίως το άρθρο 13 παράγραφος 12,

Εκτιμώντας:

ότι, με τον κανονισμό (ΕΟΚ) αριθ. 565/80 του Συμβουλίου (3), όπως τροποποιήθηκε από τον κανονισμό (ΕΟΚ) αριθ. 2026/83 (4), καθορίστηκαν οι γενικοί κανόνες σχετικά με την προκαταβολική πληρωμή των επιστροφών εξαγωγής για τα γεωργικά προϊόντα 7

ότι με τον κανονισμό (ΕΟΚ) αριθ. 3665/87 της Επιτροπής (5), όπως τροποποιήθηκε τελευταία από τον κανονισμό (ΕΚ) αριθ. 1384/95 (6), θεσπίστηκαν οι κοινές λεπτομέρειες εφαρμογής του καθεστώτος επιστροφών εξαγωγής για τα γεωργικά προϊόντα 7

ότι, με τον κανονισμό (ΕΟΚ) αριθ. 3719/88 της Επιτροπής (7), όπως τροποποιήθηκε τελευταία από τον κανονισμό (ΕΚ) αριθ. 2137/95 (8), καθορίστηκαν οι κοινές λεπτομέρειες εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα 7

ότι, με τον κανονισμό (ΕΚ) αριθ. 1445/95 της Επιτροπής (9), όπως τροποποιήθηκε τελευταία από τον κανονισμό (ΕΚ) αριθ. 2856/95 (10), θεσπίστηκαν οι λεπτομέρειες εφαρμογής του καθεστώτος πιστοποιητικών εισαγωγής και εξαγωγής στον τομέα του βοείου κρέατος 7

ότι, με τον κανονισμό (ΕΟΚ) αριθ. 1964/82 της Επιτροπής (11), όπως τροποποιήθηκε από τον κανονισμό (ΕΟΚ) αριθ. 3169/87 (12), θεσπίστηκαν οι όροι χορήγησης ειδικών επιστροφών εξαγωγής για ορισμένα βόεια κρέατα άνευ οστών 7

ότι, με την απόφαση 96/239/ΕΚ της Επιτροπής, της 27ης Μαρτίου 1996, σχετικά με ορισμένα επείγοντα μέτρα στο θέμα της προστασίας κατά της σπογγώδους εγκεφαλοπάθειας των βοοειδών (13), απαγορεύθηκαν κυρίως οι εξαγωγές βοείου κρέατος από το Ηνωμένο Βασίλειο προς τρίτες χώρες 7 ότι, εξάλλου, τα υγειονομικά μέτρα που λήφθηκαν από τις αρχές ορισμένων τρίτων χωρών έναντι των κοινοτικών εξαγωγών βοείου κρέατος, έπληξαν σοβαρά τα οικονομικά συμφέροντα των κοινοτικών εξαγωγέων και ότι η κατάσταση που δημιουργήθηκε κατ' αυτόν τον τρόπο επηρέασε σοβαρά τις δυνατότητες εξαγωγής βάσει των όρων που επιβλήθηκαν από τους κανονισμούς αριθ. 565/80, (ΕΟΚ) αριθ. 3665/87, (ΕΟΚ) αριθ. 3719/88 και (ΕΟΚ) αριθ. 1964/82 7

ότι καθίσταται τώρα αναγκαίο να περιοριστούν οι εν λόγω ζημιογόνες συνέπειες με τη θέσπιση ειδικών μέτρων και την παράταση ορισμένων προθεσμιών που προβλέπονται από τους κανονισμούς που εφαρμόζονται στις επιστροφές προκειμένου να επιτραπεί η αποκατάσταση των εξαγωγών που δεν μπόρεσαν να υλοποιηθούν λόγω των περιστάσεων που προαναφέρθηκαν 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι διατάξεις του παρόντος κανονισμού εφαρμόζονται για τα προϊόντα που αναφέρονται στο άρθρο 1 παράγραφος 1 του κανονισμού (ΕΟΚ) αριθ. 805/68.

Άρθρο 2

Κατόπιν αιτήσεως του δικαιούχου, η διάρκεια ισχύος των πιστοποιητικών εξαγωγής που εκδίδονται κατ' εφαρμογή του κανονισμού (ΕΚ) αριθ. 1445/95, και τα οποία ισχύουν ακόμη στις 31 Μαρτίου 1996, παρατείνεται μέχρι τις 31 Μαΐου 1996.

Εντούτοις, όσον αφορά τα πιστοποιητικά που εκδόθηκαν κατ' εφαρμογή του άρθρου 10 παράγραφος 5 του προαναφερθέντος κανονισμού, η παράταση αυτή εφαρμόζεται στα πιστοποιητικά που χορηγήθηκαν από 14 έως 31 Μαρτίου 1996.

Άρθρο 3

Η μείωση του 20 % που αναφέρεται στο άρθρο 20 παράγραφος 3 στοιχείο β) δεύτερη περίπτωση και οι προσαυξήσεις ύψους 15 % και 20 % που αναφέρονται, αντίστοιχα, στο άρθρο 23 παράγραφος 1 και στο άρθρο 33 παράγραφος 1 δεύτερο εδάφιο του κανονισμού (ΕΟΚ) αριθ. 3665/87, δεν εφαρμόζονται στις εξαγωγές που πραγματοποιούνται με τη χρήση πιστοποιητικών που εκδόθηκαν το αργότερο μέχρι τις 31 Μαρτίου 1996, υπό τον όρο ότι οι τελωνειακές διατυπώσεις θέσης στην κατανάλωση στην τρίτη χώρα έχουν περατωθεί μετά τις 20 Μαρτίου 1996.

Άρθρο 4

1. Κατόπιν αιτήσεως του επιχειρηματία και για τα προϊόντα για τα οποία το αργότερο μέχρι τις 31 Μαρτίου 1996:

- έχουν περατωθεί οι τελωνειακές διατυπώσεις εξαγωγής και τα οποία έχουν επανατεθεί σε ελεύθερη κυκλοφορία στο Ηνωμένο Βασίλειο εξαιτίας υγειονομικών μέτρων που λήφθηκαν από μία τρίτη χώρα, ο επιχειρηματίας επιστρέφει την επιστροφή η οποία ενδεχομένως έχει καταβληθεί προκαταβολικώς και αποδεσμεύονται οι διάφορες σχετικές εγγυήσεις,

- έχουν περατωθεί οι τελωνειακές διατυπώσεις εξαγωγής στο Ηνωμένο Βασίλειο, αλλά ωστόσο δεν έχουν εγκαταλείψει το τελωνειακό έδαφος της Κοινότητας, η δήλωση εξαγωγής καθώς και το πιστοποιητικό εξαγωγής ακυρώνονται. Ο επιχειρηματίας επιστρέφει την επιστροφή, ο οποία ενδεχομένως έχει καταβληθεί προκαταβολικώς και αποδεσμεύονται οι διάφορες σχετικές εγγυήσεις.

2. Κατόπιν αιτήσεως του επιχειρηματία και για τα προϊόντα τα οποία έχουν υπαχθεί στο Ηνωμένο Βασίλειο σε ένα από τα καθεστώτα που αναφέρονται στα άρθρα 4 και 5 του κανονισμού (ΕΟΚ) αριθ. 565/80 το αργότερο μέχρι τις 31 Μαρτίου 1996, τα οποία ωστόσο, δεν έχουν αποτελέσει αντικείμενο δήλωσης εξαγωγής, ακυρώνεται το πιστοποιητικό εξαγωγής, ο επιχειρηματίας επιστρέφει την επιστροφή που καταβλήθηκε προκαταβολικώς και αποδεσμεύονται οι εγγυήσεις που έχουν συσταθεί.

3. Κατά παρέκκλιση του άρθρου 6 πρώτο εδάφιο του κανονισμού (ΕΟΚ) αριθ. 1964/82 και στην περίπτωση κατά την οποία, κατά τις 31 Μαρτίου 1996, δεν είχε εξαχθεί η συνολική ποσότητα κρέατος που προέρχεται από εργασίες αφαίρεσης οστών, εφαρμόζονται οι διατάξεις της παραγράφου 2 στις ποσότητες που δεν αποτέλεσαν αντικείμενο δήλωσης εξαγωγής στο Ηνωμένο Βασίλειο. Η ειδική επιστροφή καταπίπτει για τις ποσότητες που αποτέλεσαν αντικείμενο δήλωσης εξαγωγής που ακολουθήθηκε από τη θέση στην κατανάλωση σε μία τρίτη χώρα.

4. Το Ηνωμένο Βασίλειο ανακοινώνει κάθε Πέμπτη τις ποσότητες προϊόντων που αποτέλεσαν αντικείμενο, κατά τη διάρκεια της προηγούμενης εβδομάδας, των μέτρων που αναφέρονται στις παραγράφους 1, 2 και 3 προσδιορίζοντας την ημερομηνία έκδοσης πιστοποιητικών, τη σχετική κατηγορία καθώς επίσης και τη χώρα προορισμού που αναφέρεται στο πιστοποιητικό.

Άρθρο 5

1. Κατόπιν αιτήσεως του επιχειρηματία και για τα προϊόντα για τα οποία έχουν περατωθεί, το αργότερο μέχρι τις 31 Μαρτίου 1996, οι τελωνειακές διατυπώσεις εισαγωγής ή τα οποία έχουν υπαχθεί σε ένα από τα καθεστώτα που αναφέρονται στα άρθρα 4 και 5 του κανονισμού (ΕΟΚ) αριθ. 565/80 σε ένα κράτος μέλος εκτός του Ηνωμένου Βασιλείου, η προθεσμία των 60 ημερών που αναφέρεται στο άρθρο 30 παράγραφος 1 στοιχείο β) σημείο i) του κανονισμού (ΕΟΚ) αριθ. 3719/88 και στο άρθρο 4 παράγραφος 1 και άρθρο 32 παράγραφος 1 του κανονισμού (ΕΟΚ) αριθ. 3665/87, μετατρέπεται σε 120 ημέρες.

2. Τα προϊόντα για τα οποία έχουν περατωθεί, το αργότερο μέχρι τις 31 Μαρτίου 1996, οι τελωνειακές διατυπώσεις εξαγωγής σε ένα κράτος μέλος εκτός από το Ηνωμένο Βασίλειο, μπορούν, πριν φθάσουν στον οριστικό προορισμό τους, να επανεισαχθούν στο τελωνειακό έδαφος της Κοινότητας και μπορούν να υπαχθούν σε ένα ανασταλτικό καθεστώς σε ελεύθερη ζώνη ή σε ελεύθερη αποθήκη επί 60 ημέρες χωρίς αυτό να επηρεάσει την πληρωμή της επιστροφής.

3. Κατόπιν αιτήσεως του επιχειρηματία, τα προϊόντα κρέατος καταγωγής Ηνωμένου Βασιλείου για τα οποία έχουν περατωθεί, το αργότερο μέχρι τις 31 Μαρτίου 1996, οι τελωνειακές διατυπώσεις εξαγωγής σε ένα κράτος μέλος εκτός από το Ηνωμένο Βασίλειο και τα οποία δεν έχουν ακόμη εγκαταλείψει το τελωνειακό έδαφος της Κοινότητας, η δήλωση εξαγωγής και το πιστοποιητικό εξαγωγής ακυρώνονται. Ο επιχειρηματίας επιστρέφει την επιστροφή η οποία έχει καταβληθεί ενδεχομένως προκαταβολικώς και αποδεσμεύονται οι διάφορες σχετικές εγγυήσεις.

4. Τα κράτη μέλη εκτός από το Ηνωμένο Βασίλειο ανακοινώνουν κάθε Πέμπτη τις ποσότητες προϊόντων που αποτέλεσαν αντικείμενο, κατά τη διάρκεια της προηγούμενης εβδομάδας, του μέτρου που αναφέρεται στην παράγραφο 3, προσδιορίζοντας την ημερομηνία έκδοσης των πιστοποιητικών, τη σχετική κατηγορία καθώς και τη χώρα προορισμού που αναφέρεται στο πιστοποιητικό.

Άρθρο 6

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 31 Μαρτίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Απριλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 148 της 28. 6. 1968, σ. 24.

(2) ΕΕ αριθ. L 248 της 14. 10. 1995, σ. 39.

(3) ΕΕ αριθ. L 62 της 7. 3. 1980, σ. 5.

(4) ΕΕ αριθ. L 199 της 22. 7. 1983, σ. 12.

(5) ΕΕ αριθ. L 351 της 14. 12. 1987, σ. 1.

(6) ΕΕ αριθ. L 134 της 20. 6. 1995, σ. 14.

(7) ΕΕ αριθ. L 331 της 2. 12. 1988, σ. 1.

(8) ΕΕ αριθ. L 214 της 8. 9. 1995, σ. 21.

(9) ΕΕ αριθ. L 143 της 27. 6. 1995, σ. 35.

(10) ΕΕ αριθ. L 299 της 12. 12. 1995, σ. 10.

(11) ΕΕ αριθ. L 212 της 21. 7. 1982, σ. 48.

(12) ΕΕ αριθ. L 301 της 24. 10. 1987, σ. 21.

(13) ΕΕ αριθ. L 78 της 28. 3. 1996, σ. 47.